**Indira Petrović iz Tetra paka biznis dama godine**

Autor: E. D.

Beograd - Klub privrednih novinara pod pokroviteljstvom predsednice parlamenta, Slavice Đukić Dejanović, juče je dodelio godišnje nagrade u okviru projekta „Uspešne žene Srbije“. Ovog puta nagradu „Biznis dama godine“ dobila je direktorka fabrike Tetra pak u Gornjem Milanovcu Indira Petrović.

Stručni žiri Kluba privrednih novinara Srbije, kojim je predsedavala Mira Stevanović, urednica Biznis dodatka u listu Danas, priznanje je dodelio Petrovićevoj kako zbog postignutih rezultata tako i zbog poslovnog ugleda koji ova uspešna privrednica uživa van svoje kompanije, odnosno njene „harizme i energije kojom motiviše svoje kolege da svakodnevno napreduju na licnom i poslovnom planu“.

- Svako licno priznanje koje neko od članova Tetra Pak tima osvoji, proslavljamo zajedno kao što smo do njega zajedno i došli. Iako na njemu stoji moje ime, moram da istaknem kako ono ipak pripada svim mojim dragim kolegama i koleginicama u Gornjem Milanovcu bez čijeg doprinosa kompanija ne bi beležila ni izbliza ovakve rezultate - rekla je Petrovićeva.

Kako je saopšteno, Indira Petrović se nalazi na celu fabrike Tetra pak u Gornjem Milanovcu od juna 2007. godine. U samoj fabrici ona je odgovorna za lanac nabavke i snabdevanje klijenata u svih 50 zemalja širom sveta kao i za upravljanje fabrikom na putu stalnog unapređivanja rezultata.

http://www.danas.rs/danasrs/ekonomija/indira\_petrovic\_iz\_tetra\_paka\_biznis\_dama\_godine.4.html?news\_id=237019